Diari Oficial de la Generalitat Valenciana


Sumari del DOGV 1385, del 20-09-1990 (1990/818756)

ACORD de 17 de setembre de 1990, del Consell de la Generalitat Valenciana, pel qual s'adscriuen a l'empresa pública «Seguretat i Promoció Industrial Valenciana, SA» (SEPIVA) els serveis d'inspecció periòdica de les instal.lacions elèctriques en els locals de pública concurrència, al territori de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1385

Data del DOGV
:   20-09-1990

Secció del DOGV
:   ALTRES DISPOSICIONS

Número del document
:   1990/818756


Data del document
:   17-09-1990

Organisme emissor
:   Conselleria d'Indústria, Comerç i Turisme

Tipus de document
:   Acord

Anàlisi jurídica

Acord de 17 de setembre de 1990, del Consell de la Generalitat Valenciana, pel qual són adscrits a l'empresa pública "Seguretat i Promoció Industrial Valenciana S.A. (SEPIVA)", els serveis d'inspecció periòdica de les instal·lacions elèctriques en els locals de pública concurrència en el territori de la Comunitat Valenciana.  
El Consell de la Generalitat Valenciana, en sessió celebrada el dia 17 de setembre de 1990, adoptà l'acord següent:  
El Decret 2413/73, de 20 de setembre, pel qual s?aprovà el Reglament Electrotècnic per a Baixa Tensió, disposa, en l'article 24, que les instal·lacions elèctriques seran inspeccionades per l'Administració als efectes de vigilar el compliment dels preceptes del reglament esmentat, tant en allò que correspon a les empreses distribuïdores d'energia elèctrica com en allò que es refereix als instal·ladors i usuaris.  
L?Ordre de 31 d'octubre de 1973, per la qual s?aprovaren les instruccions tècniques complementaries del reglament esmentat, disposa igualment en la MI BT 042.3 que les instal·lacions elèctriques en servei seran inspeccionades per l'Administració sempre que, per causa justificada i per evitar possibles perills, jutge oportuna i necessària aquesta revisió.  
Pel que es refereix a les instal·lacions elèctriques en locals de pública concurrència, la Conselleria d'Indústria, Comerç i Turisme, competent per raó de la matèria, considerà necessària la inspecció periòdica cada quatre anys, pel risc que comporten en cas d'accident, i així ho establí en la disposició addicional de l'Ordre de 31 de gener de 1990.  
El volum elevat d'instal·lacions elèctriques d'aquesta naturalesa i la necessitat d'intensificar en la mesura del possible la inspecció i el control d?aquestes, a l?efecte de prevenir els riscs que puguen derivar-se de la seua utilització, fa aconsellable que la gestió del servei es realitze per l?empresa pública «Seguretat i Promoció Industrial Valenciana, SA» (SEPIVA), possibilitat ja prevista en la disposició final primera del Decret 198/1987, de 7 de desembre, del Consell de la Generalitat Valenciana, sense perjudici de les funcions de direcció i control de tals inspeccions per la Conselleria d'Indústria, Comerç i Turisme a través dels seus òrgans competents.  
En virtut d'això, a proposta del Conseller d?Indústria, Comerç i Turisme, el Consell de la Generalitat Valenciana acorda:  
Primer  
La inspecció periòdica d'instal·lacions elèctriques en locals de pública concurrència, en l?àmbit territorial de la Comunitat Valenciana, es durà a terme per SEPIVA com a empresa pública de la Generalitat Valenciana, d?acord amb les instruccions i directrius que a tal efecte establesca la Conselleria d'Indústria, Comerç i Turisme, la qual designarà entre el seu personal la persona que haja d?exercir les funcions de vigilància i control del compliment de les normes tècniques i de seguretat en vigor.  
Segon  
Es faculta la Conselleria d'Indústria, Comerç, i Turisme per desplegar el contingut d?aquest acord i per aprovar, previ informe de la Conselleria d'Economia i Hisenda, les tarifes que SEPIVA pot aplicar en les inspeccions.  
Tercer  
Aquest acord entrarà en vigor el dia que es publique en el Diari Oficial de la Generalitat Valenciana.  
València, a 17 de setembre de 1990.  
El Conseller Secretari del Govern Valencià,   
EMERIT BONO I MARTINEZ